Laguuni udu

Laguuni udu ehk Laguuni udukogu ehk M 8 ehk NGC 6523 on udukogu Amburi tähtkujus umbes 5200 valgusaasta kaugusel visuaalse näiva tähesuurusega +6,0 ja nurkmõõtmetega 90' × 40'. 

Ta on emissioonudu ja peegeldava udu kompleks.

Avastamine
Udukogu avastas 1747 Guillaume Le Gentil. Enne seda avastas John Flamsteed 1680 selles paikneva hajusparve NGC 6530, mille taasavastas 1767 Jean Philippe de Chéseaux.

Morfoloogia
Laguuni udu on suur tähetekkepiirkond (H-II-piirkond), mis sisaldab gloobuleid. 

Udu kõige heledamas osas paikneb piirkond, mida kuju järgi nimetatakse Liivakella uduks (mitte ära segada samanimelise planetaaruduga MyCn 18).  

Laguuni udu keskel on noor hajusparv NGC 6530, mis on tekkinud Laguuni udu ainest ja paneb seda udu nüüd helendama.

Viited

Udukogud
Ambur (tähtkuju)